CELEX: 31993R3517
Language: el
Date: 1993-12-20 00:00:00
Title: Κανονισμός (ΕΚ) αριθ. 3517/93 της Επιτροπής της 20ής Δεκεμβρίου 1993 για τροποποίηση του κανονισμού (ΕΟΚ) αριθ. 3902/92 για τη θέσπιση των λεπτομερειών εφαρμογής σχετικά με τη χορήγηση της χρηματοδοτικής αντιστάθμισης για ορισμένα αλιευτικά προϊόντα

Avis juridique important

|

31993R3517

Κανονισμός (ΕΚ) αριθ. 3517/93 της Επιτροπής της 20ής Δεκεμβρίου 1993 για τροποποίηση του κανονισμού (ΕΟΚ) αριθ. 3902/92 για τη θέσπιση των λεπτομερειών εφαρμογής σχετικά με τη χορήγηση της χρηματοδοτικής αντιστάθμισης για ορισμένα αλιευτικά προϊόντα  

Επίσημη Εφημερίδα αριθ. L 320 της 22/12/1993 σ. 0013 - 0014 Φινλανδική ειδική έκδοση: Κεφάλαιο 4 τόμος 5 σ. 0168  Σουηδική ειδική έκδοση: Κεφάλαιο 4 τόμος 5 σ. 0168 

ΚΑΝΟΝΙΣΜΟΣ (ΕΚ) αριθ. 3517/93 ΤΗΣ ΕΠΙΤΡΟΠΗΣ της 20ής Δεκεμβρίου 1993 για τροποποίηση του κανονισμού (ΕΟΚ) αριθ. 3902/92 για τη θέσπιση των λεπτομερειών εφαρμογής σχετικά με τη χορήγηση της χρηματοδοτικής αντιστάθμισης για ορισμένα αλιευτικά  προϊόνταΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των αλιευομένων προϊόντων και των προϊόντων υδατοκαλλιέργειας (1), όπως τροποποιήθηκε τελευταία από τον κανονισμό (ΕΟΚ) αριθ. 1891/93 (2),  και ιδίως το άρθρο 12 παράγραφος 6,  Εκτιμώντας:  ότι ο καθορισμός της γενεσιουργού αιτίας του συντελεστή μετατροπής, που ισχύει για τη χρηματοδοτική αντιστάθμιση, τη δεύτερη ημέρα του μηνός συνεπάγεται τροποποιήσεις της μεθόδου υπολογισμού της προκαταβολής που περιγράφεται στον κανονισμό (ΕΟΚ) αριθ.  3902/92 της Επιτροπής (3)- ότι πρέπει, κατά συνέπεια, να τροποποιηθεί το παράρτημα που ορίζει αυτή τη μέθοδο υπολογισμού- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το παράρτημα Ι του κανονισμού (ΕΟΚ) αριθ. 3902/92 αντικαθίσταται από το παράρτημα του παρόντος κανονισμού.   Άρθρο 2  Ο παρών κανονισμός αρχίζει να ισχύει την 1η Ιανουαρίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Δεκεμβρίου 1993.  Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής  (1) ΕΕ αριθ. L 388 της 31. 12. 1992, σ. 1.  (2) ΕΕ αριθ. L 172 της 15. 7. 1993, σ. 1.  (3) ΕΕ αριθ. L 392 της 31. 12. 1992, σ. 35.      ΠΑΡΑΡΤΗΜΑ  "ΠΑΡΑΡΤΗΜΑ Ι  (1) Υπολογισμός που πραγματοποιείται ενδεχομένως με βάση τα προσωρινά στοιχεία (που θα γίνουν οριστικά εντός δύο μηνών από τον υπό εξέταση μήνα) (2) Αποσύρσεις ανά μήνα: ποσότητες που αποσύρθηκαν μεταξύ της δεύτερης ημέρας και συμπεριλαμβανομένης της πρώτης ημέρας του επόμενου μήνα.  (3) Ποσό ανά μήνα σε Ecu: σύνολο των ποσών που πρέπει να επιστραφούν και αντιστοιχούν σε κάθε κατηγορία και μέγεθος πολλαπλασιασμένο με τις ποσότητες αυτών των κατηγοριών και μεγεθών που αποσύρθηκαν.